text: Milia på to år blev passager nummer 3.000.000
  14 december 2016 kl. 19.04
  Her til aften rejste passager nummer 3.000.000 igennem Billund Lufthavn i 2016. Passageren var Milia Skjerbæk, der kom hjem fra Grand Canaria. 
  Milia på to år blev onsdag aften taget imod i Billund Lufthavn med chokolade og champagne. Hun var nemlig passager nummer 3.000.000, der rejste igennem Billund Lufthavn i år. Milia og hendes mor, der tog sig af champagnen, kom hjem fra en rejse på Grand Canaria. Alle, der var ombord på flyet, fik en æske chokolade i ankomsthallen, og i Milias æske lå et diplom med teksten ”Tillykke, du er passager nummer 3.000.000”.
  -Det er faktisk første gang vi har Milia med på ferie, fortalte hendes, mor Lykke Skjerbæk, efter prisen var blevet overrakt.
  Milia selv var meget begejstret, selvom det var slutningen på hendes første rejse.
  Milias mor Lykke Skjerbæk: "Det er faktisk første gang vi har Milia med på ferie"
  -Det er faktisk en festdag for os, siger Kjeld Zacho, Lufthavnschef i Billund Lufthavn.
  Lufthavnenes næste mål er nu at nå 4.000.000 årlige passagerer på et år, og det forventer de at kunne gøre i løbet af nogle år.
  
  
  